
[bookmark: TextBodyBegin]Europski parlament,
–	uzimajući u obzir završnu godišnju računovodstvenu dokumentaciju Agencije Europske unije za suradnju u kaznenom pravosuđu (Eurojust) za financijsku godinu 2022.,
–	uzimajući u obzir godišnje izvješće Revizorskog suda o agencijama EU-a za financijsku godinu 2022., kojemu su priloženi odgovori agencija[footnoteRef:1], [1:  	SL C, C/2023/594, 27.10.2023.] 

–	uzimajući u obzir izjavu o jamstvu[footnoteRef:2] u pogledu pouzdanosti računovodstvene dokumentacije te zakonitosti i pravilnosti temeljnih transakcija koju je u skladu s člankom 287. Ugovora o funkcioniranju Europske unije Revizorski sud podnio za financijsku godinu 2022., [2:  	SL C, C/2023/112, 12.10.2023.] 

–	uzimajući u obzir preporuku Vijeća od 22. veljače 2024. o razrješnici koju Agencija treba dobiti za izvršenje proračuna za financijsku godinu 2022. (06180/2024 – C9‑0106/2024),
–	uzimajući u obzir članak 319. Ugovora o funkcioniranju Europske unije,
–	uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012[footnoteRef:3], a posebno njezin članak 70., [3:  	SL L 193, 30.7.2018., str. 1.] 

–	uzimajući u obzir Uredbu (EU) 2018/1727 Europskog parlamenta i Vijeća od 14. studenoga 2018. o Agenciji Europske unije za suradnju u kaznenom pravosuđu (Eurojust) te zamjeni i stavljanju izvan snage Odluke Vijeća 2002/187/PUP[footnoteRef:4], a posebno njezin članak 63., [4:  	SL L 295, 21.11.2018., str. 138.] 

–	uzimajući u obzir Delegiranu uredbu Komisije (EU) 2019/715 od 18. prosinca 2018. o okvirnoj financijskoj uredbi za tijela osnovana na temelju Ugovora o funkcioniranju Europske unije i Ugovora o Euratomu na koja se upućuje u članku 70. Uredbe (EU, Euratom) 2018/1046 Europskog parlamenta i Vijeća[footnoteRef:5], a posebno njezin članak 105., [5:  	SL L 122, 10.5.2019., str. 1.] 

–	uzimajući u obzir članak 100. Poslovnika i Prilog V. Poslovniku,
–	uzimajući u obzir mišljenje Odbora za građanske slobode, pravosuđe i unutarnje poslove,
–	uzimajući u obzir izvješće Odbora za proračunski nadzor (A9‑0099/2024),
1.	daje razrješnicu upravnom direktoru Agencije Europske unije za suradnju u kaznenom pravosuđu (Eurojust) za izvršenje proračuna Agencije za financijsku godinu 2022.;
2.	iznosi svoje primjedbe u Rezoluciji u nastavku;
3.	nalaže svojoj predsjednici da ovu Odluku i Rezoluciju, koja je njezin sastavni dio, proslijedi upravnom direktoru Agencije Europske unije za suradnju u kaznenom pravosuđu (Eurojust), Vijeću, Komisiji i Revizorskom sudu te da ih da na objavu u Službenom listu Europske unije (serija L).

[bookmark: _Toc161397186]2. Odluka Europskog parlamenta od 11. travnja 2024. o zaključenju poslovnih knjiga Agencije Europske unije za suradnju u kaznenom pravosuđu (Eurojust) za financijsku godinu 2022. (2023/2168(DEC))
Europski parlament,
–	uzimajući u obzir završnu godišnju računovodstvenu dokumentaciju Agencije Europske unije za suradnju u kaznenom pravosuđu (Eurojust) za financijsku godinu 2022.,
–	uzimajući u obzir godišnje izvješće Revizorskog suda o agencijama EU-a za financijsku godinu 2022., kojemu su priloženi odgovori agencija[footnoteRef:6], [6:  	SL C, C/2023/594, 27.10.2023.] 

–	uzimajući u obzir izjavu o jamstvu[footnoteRef:7] u pogledu pouzdanosti računovodstvene dokumentacije te zakonitosti i pravilnosti temeljnih transakcija koju je u skladu s člankom 287. Ugovora o funkcioniranju Europske unije Revizorski sud podnio za financijsku godinu 2022., [7:  	SL C, C/2023/112, 12.10.2023.] 

–	uzimajući u obzir preporuku Vijeća od 22. veljače 2024. o razrješnici koju Agencija treba dobiti za izvršenje proračuna za financijsku godinu 2022. (06180/2024 – C9‑0106/2024),
–	uzimajući u obzir članak 319. Ugovora o funkcioniranju Europske unije,
–	uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012[footnoteRef:8], a posebno njezin članak 70., [8:  	SL L 193, 30.7.2018., str. 1.] 

–	uzimajući u obzir Uredbu (EU) 2018/1727 Europskog parlamenta i Vijeća od 14. studenoga 2018. o Agenciji Europske unije za suradnju u kaznenom pravosuđu (Eurojust) te zamjeni i stavljanju izvan snage Odluke Vijeća 2002/187/PUP[footnoteRef:9], a posebno njezin članak 63., [9:  	SL L 295, 21.11.2018., str. 138.] 

–	uzimajući u obzir Delegiranu uredbu Komisije (EU) 2019/715 od 18. prosinca 2018. o okvirnoj financijskoj uredbi za tijela osnovana na temelju Ugovora o funkcioniranju Europske unije i Ugovora o Euratomu na koja se upućuje u članku 70. Uredbe (EU, Euratom) 2018/1046 Europskog parlamenta i Vijeća[footnoteRef:10], a posebno njezin članak 105., [10:  	SL L 122, 10.5.2019., str. 1.] 

–	uzimajući u obzir članak 100. Poslovnika i Prilog V. Poslovniku,
–	uzimajući u obzir mišljenje Odbora za građanske slobode, pravosuđe i unutarnje poslove,
–	uzimajući u obzir izvješće Odbora za proračunski nadzor (A9‑0099/2024),
1.	odobrava zaključenje poslovnih knjiga Agencije Europske unije za suradnju u kaznenom pravosuđu (Eurojust) za financijsku godinu 2022.;
2.	nalaže svojoj predsjednici da ovu Odluku proslijedi upravnom direktoru Agencije Europske unije za suradnju u kaznenom pravosuđu (Eurojust), Vijeću, Komisiji i Revizorskom sudu te da je da na objavu u Službenom listu Europske unije (serija L).


[bookmark: _Toc161397187]3. Rezolucija Europskog parlamenta od 11. travnja 2024. s primjedbama koje su sastavni dio Odluke o razrješnici za izvršenje proračuna Agencije Europske unije za suradnju u kaznenom pravosuđu (Eurojust) za financijsku godinu 2022. (2023/2168(DEC))
Europski parlament,
–	uzimajući u obzir svoju Odluku o razrješnici za izvršenje proračuna Agencije Europske unije za suradnju u kaznenom pravosuđu (Eurojust) za financijsku godinu 2022.,
–	uzimajući u obzir članak 100. Poslovnika i Prilog V. Poslovniku,
–	uzimajući u obzir mišljenje Odbora za građanske slobode, pravosuđe i unutarnje poslove,
–	uzimajući u obzir izvješće Odbora za proračunski nadzor (A9‑0099/2024),
A.	budući da je, prema njezinu izvještaju o prihodima i rashodima[footnoteRef:11], konačni proračun Agencije Europske unije za suradnju u kaznenom pravosuđu (Eurojust) („Agencija”) za financijsku godinu 2022. iznosio 50 183 522 EUR, što predstavlja smanjenje od 5,84 % u odnosu na 2021.; budući da proračun Agencije gotovo isključivo čine proračunska sredstva Unije; [11:  	SL C 38, 31.1.2023., str. 194.] 

B.	budući da je Revizorski sud u svojem izvješću o godišnjoj računovodstvenoj dokumentaciji Agencije za financijsku godinu 2022. („izvješće Revizorskog suda”) izjavio da je dobio razumno jamstvo da je godišnja računovodstvena dokumentacija Agencije pouzdana te da su temeljne transakcije zakonite i pravilne;
Proračunsko i financijsko upravljanje
1.	sa zadovoljstvom primjećuje da je praćenje proračuna rezultiralo stopom izvršenja proračuna za 2022. od 99,93 %; prima na znanje da je stopa izvršenja odobrenih sredstava za plaćanje za tekuću godinu iznosila 89,22 %, što predstavlja povećanje od 4,64 % u odnosu na 2021.;
2.	napominje da su se tijekom 2022. pojavile razne nove potrebe za financiranjem, uključujući one povezane s infrastrukturom za novi sustav vođenja predmeta, pojačanjem povezanim s novim zadaćama CICED-a (Core International Crime Evidence Database) i povećanjem plaća zbog visoke inflacije; napominje da su te potrebe za financiranjem pokrivene dvjema izmjenama proračuna (ukupno 5,7 milijuna EUR) i s nekoliko proračunskih prijenosa;
3.	prima na znanje činjenicu da je Agencija 2022. uvela novi Komisijin sustav financijskog upravljanja i računovodstva (SUMMA) i povezana tehnička pitanja koja su utjecala na izvršenje proračuna i izvješćivanje Agencije; posebno prima na znanje stajalište Agencije da su ta pitanja utjecala i na visoku stopu plaćanja koja nisu izvršena na vrijeme (52,9 %) i zakomplicirala praćenje područja s visokom nestabilnošću troškova, kao što su koordinacijski sastanci; u tom kontekstu prima na znanje opažanje iz izvješća Revizorskog suda da Agencija, protivno nekim odredbama Financijske uredbe, nije ažurirala svoju strategiju upravljanja rizicima i kontrole kako bi obuhvatila rizike povezane s provedbom SUMMA-e, kao ni svoje financijske tokove i strategiju ex ante i ex post provjera, te da ne provjerava posebno prava koja su dodijeljena korisniku u tom sustavu, što predstavlja rizik da korisničke uloge u SUMMA-i možda nisu pravilno dodijeljene i ažurirane;
4.	sa zabrinutošću prima na znanje opažanje iz izvješća Revizorskog suda da Agencija nije poštovala rokove za plaćanja predviđene Financijskom uredbom za 1 222 od ukupno 2 308 plaćanja (52,9 %); podsjeća i ističe da su u 720 slučajeva (31,5 %) plaćanja kasnila više od 30 dana; napominje da Agencija taj neuspjeh, koji prema mišljenju Revizorskog suda Agenciju izlaže financijskom i reputacijskom riziku te je u suprotnosti s načelom ekonomičnosti, pripisuje uvođenju SUMMA-e; prima na znanje odgovor Agencije da je SUMMA u pilot-fazi te da je došlo do kašnjenja i tehničkih poteškoća u obradi transakcija, što je utjecalo na osposobljavanje osoblja i stvorilo određene izazove u upravljanju proračunom; napominje da, unatoč većem iznosu zakašnjelih plaćanja, Agencija nije platila nikakve zatezne kamate; poziva Agenciju da poduzme sve potrebne mjere u pogledu tog opažanja i prevlada tehničke poteškoće u obradi transakcija te da izvijesti tijelo nadležno za davanje razrješnice o ostvarenom napretku;
Uspješnost
5.	primjećuje da Agencija i dalje primjenjuje ključne pokazatelje uspješnosti za procjenu dodane vrijednosti svojih aktivnosti i poboljšanje upravljanja proračunom; ističe novu višegodišnju strategiju Agencije za razdoblje 2022. – 2024. u kojoj se utvrđuje pet ciljeva koji obuhvaćaju niz strateških područja djelovanja; primjećuje da je Agencija utvrdila 67 ključnih pokazatelja uspješnosti u svojem godišnjem planu rada za 2022. i 14 višegodišnjih ključnih pokazatelja uspješnosti za višegodišnju strategiju; napominje da je Agencija, osim ključnih pokazatelja uspješnosti za koje se smatralo da nisu mjerljivi ili relevantni, ostvarila ciljeve za 47 od 59 ključnih pokazatelja uspješnosti (88 %), što je povećanje u odnosu na 2021. (73 %); napominje da je Agencija 2022. ostvarila stabilan napredak u postizanju svojih višegodišnjih ključnih pokazatelja uspješnosti, pri čemu je njih 10 (72 %) na dobrom putu da ostvare svoj cilj, a tri (21 %) trebaju dodatnu pozornost, dok će se o konačnim rezultatima za ključne pokazatelje uspješnosti višegodišnje strategije izvijestiti krajem 2024.;
6.	napominje da je broj predmeta koje su države članice uputile Agenciji nastavio rasti te da je 2022. riješeno ukupno 11 544 predmeta (od kojih je 5 227 novootvoreno), što je povećanje od 14 % u odnosu na 2021.; u tom kontekstu pohvaljuje doprinos Agencije pružanju pravnih savjeta, analiza i operativne pomoći, što je dovelo do 941 operativnog rezultata u 528 slučajeva, među ostalim u pogledu složenih slučajeva koji su doveli do uhićenja krijumčara ljudi (uključujući migranata), kao i suzbijanja kriminalnih mreža ili djelovanja protiv kriminalnih mreža u područjima kao što su pranje novca, seksualno iskorištavanje, prijevare povezane s ulaganjima na internetu ili trgovina drogom; nadalje napominje sa zadovoljstvom da je Agencija 2022. podržala 265 zajedničkih istražnih timova (od kojih je 78 novoosnovano), organizirala 528 koordinacijska sastanka i 22 koordinacijska centra, olakšala izvršenje 1 262 europska uhidbena naloga (od čega su 504 nova slučaja) i omogućila upotrebu 5 415 europskih istražnih naloga (od kojih je otprilike polovina novootvorena); napominje da Agencija održava suradnju s Europskim uredom za borbu protiv prijevara (OLAF) u cilju jačanja borbe protiv kaznenih djela koja utječu na financijske interese Unije;
7.	pohvaljuje Agenciju za mjere poduzete kao odgovor na rusku nezakonitu i ničim izazvanu invaziju na Ukrajinu 2022.; napominje da je tri tjedna nakon početka rata Agencija podržala osnivanje zajedničkog istražnog tima koji istražuje navodna najteža međunarodna kaznena djela počinjena u Ukrajini kako bi se olakšale istrage i kazneni progon u dotičnim državama; napominje da je Agencija pružila pravnu i operativnu potporu nacionalnim uredima u vezi s proširenjem sporazuma o zajedničkom istražnom timu na nove stranke (Estonija, Latvija, Rumunjska i Slovačka), kao i pravne analize i mišljenja povezana sa sudjelovanjem Međunarodnog kaznenog suda u zajedničkom istražnom timu; nadalje napominje da Agencija pruža operativnu potporu radnoj skupini EU-a za zamrzavanje i privremeno oduzimanje koju je osnovala Komisija koordiniranjem provedbe sankcija Unije u državama članicama putem kaznenog prava, koja se provodi putem nekoliko mjera, kao što su redovita unakrsna provjera popisa pojedinaca i poduzeća koje je Unija sankcionirala u odnosu na podatke Agencije o postojećim slučajevima kojima Agencija upravlja te prikupljanje relevantnih informacija na nacionalnoj razini o prošlim i tekućim istragama povezanima s istragama navedenima na popisu sankcija kako bi se olakšali kazneni postupci;
8.	pozdravlja činjenicu da je Agencija 2022. poboljšala svoju operativnu i stratešku suradnju s raznim dionicima, kao što su europske agencije za pravosuđe i unutarnje poslove (PUP), institucije Unije, OLAF, Ured europskog javnog tužitelja (EPPO), kao i mreže pravosudnih djelatnika, treće zemlje i međunarodne organizacije; posebno prima na znanje suradnju Agencije s Agencijom Europske unije za operativno upravljanje opsežnim informacijskim sustavima u području slobode, sigurnosti i pravde (eu-LISA) na zajedničkom izvješću o umjetnoj inteligenciji kojim se podupire prekogranična suradnja u kaznenom pravosuđu, s Agencijom Europske unije za osposobljavanje u području izvršavanja zakonodavstva (CEPOL) na 16 tečajeva o pravosudnoj suradnji i s Agencijom Europske unije za suradnju tijela za izvršavanje zakonodavstva (Europol) na projektu SIRIUS i Europolovu sustavu „pronađen rezultat/nema rezultata” (hit/no-hit system), s nacionalnim tijelima iz 20 država članica, Europolom, OLAF-om i EPPO-om na Operaciji SENTINAL kojom se ciljano hvata u koštac s prijevarom u korištenju fondova za oporavak nakon krize uzrokovane bolešću COVID-19; ističe doprinos Agencije inicijativama Komisije u području digitalizacije pravosuđa (među ostalim SIS II, CMS, ECRIS-TCN); napominje da se Agencija oslanja na sve veću mrežu kontaktnih točaka s nadležnim tijelima u trećim zemljama, budući da se 2022. ukupni broj kontaktnih točaka Agencije povećao kako bi obuhvatio Australiju, Bahrein i Maroko; pohvaljuje širenje suradnje Agencije u kaznenim stvarima na međunarodnoj razini, posebno u okviru programa EuroMed Justice s južnim partnerskim zemljama i projekta koji financira EU usmjerenog na prekograničnu suradnju u kaznenom pravosuđu na zapadnom Balkanu;
9.	cijeni transnacionalnu suradnju pravosudnih tijela koju je omogućila Agencija te blisku suradnju sa svim akterima u kaznenopravnom lancu, što je doprinijelo uhićenju više od 4000 osumnjičenika, zapljeni i/ili zamrzavanju imovine stečene kaznenim djelima u vrijednosti od gotovo 3 milijarde EUR te oduzimanju droge u vrijednosti od gotovo 12 milijardi EUR;
Učinkovitost i rezultati
10.	ističe da je Agencija, uz uvođenje SUMMA-e, dodatno poboljšala svoje postupke i alate za upravljanje na temelju aktivnosti povećanjem učinkovitosti, kvalitete/cjelovitosti podataka i upotrebljivosti svojeg alata za planiranje, uvođenjem novog alata za bilježenje aktivnosti i nastavkom postupnog prelaska s ključnih pokazatelja uspješnosti na ključne pokazatelje rezultata; pohvaljuje Agenciju za pokretanje rasprave s Europolom kako bi se istražila moguća razmjena zdravstvenih usluga u budućnosti; nadalje pohvaljuje odluku Agencije da zadrži određenu učinkovitost ostvarenu tijekom pandemije bolesti COVID-19; prima na znanje iz odgovora Agencije na pisana pitanja Parlamenta da je 2022. organizirala 47 % koordinacijskih sastanaka i svih postupaka osposobljavanja i odabira osoblja na internetu, čime je znatno smanjila povezane financijske troškove i troškove za ljudske resurse, kao i 29 % svih koordinacijskih sastanaka u hibridnom obliku;
11.	napominje da su, u cilju povećanja učinkovitosti, 2022. pokrenuta dva projekta na razini cijele organizacije, samoposlužni portal Agencije i Pexip, novi sustav videokonferencija za koordinacijske sastanke i koordinacijske centre, koji podržava do 10 simultanih prijevoda; nadalje napominje da je dovršena analiza migracije postojećeg Extraneta i odabira dobavljača za zamjenu knjižničnog sustava, dok je certificirani alat za e-potpis još uvijek u tijeku, s očekivanim završetkom 2024.; pohvaljuje Agenciju za provedbu četiriju novih modula SYSPER-a (procjena, nazivi radnih mjesta/opisi radnih mjesta, platne liste, izvješćivanje), uz pet modula koji su već provedeni prethodnih godina; prima na znanje predanost Agencije potpunoj provedbi programa SYSPER-a do 2024.;
12.	prima na znanje iz izvješća Revizorskog suda da Agencija još nije jedna od agencija koje su uspostavile korporativne planove za poboljšanje energetske učinkovitosti i klimatske neutralnosti svojeg poslovanja, koje imaju neki oblik izvješćivanja o okolišu integriran u svoja godišnja izvješća o radu ili su primile registraciju u Sustavu ekološkog upravljanja i revizije (EMAS); podsjeća da je Agencija 2021. pokrenula provedbu okvira za usklađivanje sustava EMAS/ISO 14001; u tom kontekstu napominje da je Agencija 2022. primila završno izvješće od vanjskog konzultantskog poduzeća, uključujući sve relevantne informacije o propisima povezanima s okolišem u Nizozemskoj; nadalje napominje da se Agencija tijekom 2022. pridružila javnom natječaju za savjetovanje u području sustava upravljanja okolišem te smanjenja i neutralizacije emisija stakleničkih plinova;
Kadrovska politika
13.	konstatira da je plan radnih mjesta Agencije 31. prosinca 2022. bio izvršen u mjeri od 100 % (isto kao i 2021.), odnosno da je od 221 odobrenog radnog mjesta privremenih djelatnika u okviru proračuna Unije za 2022. bilo popunjeno 221 radno mjesto, pri čemu je već zaposleno 209 djelatnika i poslano 12 pisama s ponudama; nadalje, konstatira da je 2022. za Agenciju radilo 18 ugovornih djelatnika i 22 upućena nacionalna stručnjaka; nadalje napominje da je provedena reklasifikacija, koja je utjecala na 53 člana osoblja;
14.	prima na znanje rodnu zastupljenost u Agenciji za 2022., sa šest muškaraca (60 %) i 4 žene (40 %) u višem i srednjem rukovodstvu, 16 muškaraca (64 %) i 9 žena (36 %) u upravnom odboru Agencije te 85 muškaraca (33 %) i 175 žena (67 %) za ukupno osoblje; poziva Agenciju da osigura bolju rodnu ravnotežu na svim razinama i dodatno potiče kandidatkinje da se prijavljuju na rukovodeće položaje, kao i prijave muških kandidata u vanjskim postupcima odabira za ostatak radnih mjesta; potvrđuje da Agencija nije odgovorna za sastav svojeg upravnog odbora (dalje u tekstu „Kolegij”) jer nacionalne članove Kolegija izravno imenuju dotične države članice; traži od Komisije i država članica da uzmu u obzir važnost osiguranja rodne ravnoteže pri imenovanju članova u Kolegij;
15.	napominje da je Agencija od 2017. do 2022. zatražila savjet od vanjskog odvjetničkog društva specijaliziranog za pravo javne službe Unije u pogledu nekoliko zahtjeva za pomoć u vezi s navodnim psihičkim uznemiravanjem; napominje da je zahtjev za pomoć primljen 2021. doveo do otvaranja dviju odvojenih administrativnih istraga u kojima je Agencija zatražila potporu dvaju vanjskih istražitelja; napominje da su u oba slučaja istrage zaključene bez poduzimanja daljnjih mjera, dok je jedan od njih doveo do sudskog postupka; poziva Agenciju da o ishodu tog postupka obavijesti tijelo nadležno za davanje razrješnice;
16.	ističe da je Agencija 2022. donijela provedbena pravila Pravilnika o osoblju koja se, među ostalim, odnose na provođenje administrativnih istraga i disciplinskih postupaka, dopust u matičnoj državi za osoblje koje radi u trećoj zemlji i isplatu naknade za obrazovanje koja se pod određenim uvjetima isplaćuje članovima osoblja; pozdravlja mjere koje je Agencija poduzela za integraciju osoba s invaliditetom, kao i predanost Agencije da u okviru provedbe strategije za ljudske resurse donese „Povelju o raznolikosti i uključivosti” koju je podržala radna skupina mreže PUP-a za raznolikost i uključivanje;
17.	napominje da je osoblje Agencije uglavnom radilo na daljinu do ožujka 2022.; napominje da se od travnja 2022. sve osoblje vratilo u prostorije Agencije; u tom kontekstu napominje da je Agencija uvela prijelazne mjere u pogledu rada u uredu i rada na daljinu te organizirala radionice kako bi pomogla osoblju da se mentalno prilagodi povratku u ured nakon kontinuiranog rada na daljinu dvije godine; također napominje da rezultati ankete o osoblju Agencije za 2023. upućuju na to da su mjere u pogledu dobrobiti koje je Agencija poduzela 2022. učinkovito ublažile učinak produljenog rada na daljinu na osoblje; posebno napominje da je 96 % ispitanika pozitivno gledalo na mogućnost koordinacije s članovima tima, unatoč tome što rade s različitih lokacija;
18.	sa zadovoljstvom konstatira da je na dan 31. prosinca 2022. Agencija zapošljavala osoblje iz 26 država članica; primjećuje da su najzastupljenije nacionalnosti među osobljem Agencije bile nizozemska, talijanska, španjolska i rumunjska; podsjeća na važnost geografske ravnoteže i potiče Agenciju da nastavi poduzimati potrebne mjere za uravnoteženu i pravednu zemljopisnu zastupljenost;
Javna nabava
19.	podsjeća na opažanje iz izvješća Revizorskog suda za 2020. da okvirni ugovor o zakupu vozila s jednim gospodarskim subjektom nije bio primjeren prirodi potrebnih usluga te da su dodijeljeni ugovor kao rezultat postupka, kao i sva povezana plaćanja, neregularni; prima na znanje iz izvješća Revizorskog suda da je Agencija 2022. neregularno platila 59 281 EUR u okviru tog ugovora i da je opažanje i dalje otvoreno; poziva Agenciju da ispita mogućnost okončanja tog okvirnog ugovora i pokretanja novog postupka s ponovnim otvaranjem nadmetanja koje Revizorski sud smatra primjerenim u slučaju leasinga vozila;
20.	prima na znanje iz izvješća Agencije o daljnjem postupanju u vezi s razrješnicom za 2021. (dalje u tekstu „izvješće o daljnjim mjerama”) da Agencija nastavlja s testiranjem alata za upravljanje javnom nabavom s namjerom da ga koristi za sve nove postupke javne nabave pokrenute od 2024. nadalje;
Sprečavanje i postupanje u slučaju sukoba interesa te transparentnost
21.	prima na znanje standardni operativni postupak Agencije u pogledu upravljanja sukobima interesa koji se primjenjuje na sve kandidate kojima je ponuđeno radno mjesto u Agenciji, nove zaposlenike, osoblje koje mijenja radno mjesto, kao i na sve članove osoblja koji napuštaju Agenciju; ističe da je Agencija uspostavila etički kodeks za članove Kolegija i izvršnog odbora, međutim bez politike u području „rotirajućih vrata”; napominje da je 2022. bilo prijavljenih i rješavanih slučajeva sukoba interesa, posebno u pogledu sudjelovanja članova Akademije u postupcima povezanima s osobljem; sa zadovoljstvom primjećuje da su se dotične osobe izuzele i da nisu sudjelovale u raspravama i donošenju odluka Akademije u tom pogledu;
22.	napominje da su, iako Agencija nema sastanke s lobistima, sastanci Izvršnog odbora Agencije s vanjskim gostima koji posjećuju Agenciju objavljeni 2022. na njezinu profilu na Twitteru, a od 2023. na javnim internetskim stranicama Agencije; duboko žali zbog toga što, unatoč opetovanim pozivima Parlamenta u nekoliko rezolucija o razrješnici, Agencija na svojoj internetskoj stranici još uvijek ne objavljuje životopise svojeg višeg rukovodstva, internih stručnjaka i vanjskih stručnjaka; potiče Agenciju da objavi te životopise ili objasni razloge zbog kojih to još nije učinila;
Unutarnja kontrola
23.	podsjeća da je 2021. provedena istraga OLAF-a nakon anonimne pritužbe o nepravilnostima u postupcima zapošljavanja; prima na znanje da je OLAF 2022. izvijestio da u vezi s tim nisu pronađene nepravilnosti; u tom kontekstu nadalje napominje da je OLAF, s obzirom na to da je ta istraga djelomično bila u tijeku krajem 2022., i zbog razloga povezanih s povjerljivosti, odlučio da u toj fazi neće iznositi više pojedinosti; pozdravlja, na temelju izvješća o daljnjim mjerama, predanost Agencije pravodobnom obavješćivanju tijela nadležnog za davanje razrješnice o bilo kakvom razvoju događaja u vezi s tim pitanjem;
24.	napominje da je krajem 2022. Služba Komisije za unutarnju reviziju izdala četiri znatno zakašnjele preporuke za 2019. i 2021.; u tom kontekstu napominje da je, u pogledu preporuke Službe za unutarnju reviziju iz 2021. o operativnim zadaćama, relevantna interna radna skupina Agencije postigla dogovor o strateškom dokumentu i akcijskom planu, s kratkoročnim i srednjoročnim mjerama, od kojih su neke već provedene 2023., pri čemu je Agencija, podložno konačnoj procjeni Službe za unutarnju reviziju, tu preporuku označila kao provedenu; nadalje prima na znanje iz izvješća o daljnjim mjerama, u pogledu preporuke Službe za unutarnju reviziju iz 2021. da Agencija provede anketu iCAT kako bi se ojačala procjena neobvezujućih kontrola, da je pokretanje te ankete, koje je planirano za četvrto tromjesečje 2022., odgođeno zbog provedbe velikih međuorganizacijskih projekata (npr. SUMMA), povećanja radnog opterećenja zbog novih prioriteta povezanih s ratom u Ukrajini i prijelaznog razdoblja između odlaska prethodnog administrativnog direktora i imenovanja novog; u tom kontekstu napominje da su relevantna pitanja iCAT-a integrirana u istraživanje o angažmanu Agencije koje je pokrenuto u drugom tromjesečju 2023.; naposljetku napominje da se, podložno konačnoj procjeni Službe za unutarnju reviziju, smatra da je Agencija provela tu preporuku; poziva Agenciju da ubrza provedbu preostalih otvorenih preporuka Službe za unutarnju reviziju, posebno onih koje su znatno odgođene;
25.	sa zabrinutošću prima na znanje znatno povećanje broja i vrijednosti neusklađenosti 2022. (43 događaja u vrijednosti od 294 000 EUR) u odnosu na 2021. (33 događaja u vrijednosti od 18 000 EUR) i da su takvi događaji uglavnom bili povezani s pitanjima kao što su računi koji su veći od pravnih obveza, proračunske obveze nakon dodjele pravne obveze ili nepostojanje narudžbenice ili posebnog ugovora; prima na znanje da je to povećanje povezano s poteškoćama u proračunskom i financijskom upravljanju 2022. zbog uvođenja SUMMA-e; poziva Agenciju da poduzme korake u vezi s tim primjedbama i istraži modele da se takve situacije više ne događaju u budućnosti;
26.	napominje da su 2022. komponente i načela okvira unutarnje kontrole Agencije bili prisutni i funkcionirali te da je sustav općenito bio učinkovit, uz određena potrebna poboljšanja, npr. u pogledu provedbe sustava SUMMA i potrebe za donošenjem plana oporavka od katastrofa; pohvaljuje Agenciju zbog donošenja politike o osjetljivim funkcijama, nacrta procjene troškovne učinkovitosti i koristi imenovanja Odjela za unutarnju reviziju te zbog toga što nije bilo ključnih revizijskih preporuka ili opažanja za 2022.; poziva Agenciju da o ocjeni Odjela za unutarnju reviziju obavijesti tijelo nadležno za davanje razrješnice; naposljetku pohvaljuje daljnje mjere Agencije nakon donošenja strategije Agencije za borbu protiv prijevara 2021.; u tom smislu napominje da je Agencija 2022. usvojila nove interne postupke za upravljanje imovinom i inventarom;
Ostale primjedbe
27.	pohvaljuje Agenciju zbog ulaganja u komunikacijske aktivnosti kako bi se povećala vidljivost Agencije i razumijevanje njezina rada u široj javnosti; kao rezultat toga prima na znanje povećanje pokazatelja Agencije na društvenim mrežama za 40 %, broja posjetitelja internetskih stranica Agencije za gotovo 100 % te broja priopćenja za medije i vijesti za 16 % 2022. u odnosu na 2021., pri čemu je potonji pokazatelj doveo do povećanja broja spominjanja Agencije od gotovo pet puta u odnosu na 2021.;
28.	pohvaljuje stalne napore koje je Agencija 2022. uložila u jačanje usklađenosti sa zaštitom podataka; pozdravlja povećanje broja osoblja službenika Agencije za zaštitu podataka s još dva člana osoblja za nove zadaće povezane s Uredbom (EU) 2018/1725[footnoteRef:12] i proširenje mandata Agencije za najteža međunarodna kaznena djela, čime se dopunjuju zahtjevi u pogledu zaštite podataka; napominje da su 2022. službenik za zaštitu podataka i Europski nadzornik za zaštitu podataka nastavili održavati redovite (dvomjesečne) sastanke, kao i ad hoc sastanke, te savjetovanja o raznim pitanjima zaštite podataka kao što su, među ostalim, povrede podataka i pritužbe; [12:  	Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).] 

29.	nadalje pohvaljuje Agenciju zbog toga što je 2022. provela nekoliko mjera kako bi se povećala kibernetička sigurnost i zaštita digitalnih zapisa koje posjeduje, kao što su, među ostalim, raspoređivanje korporativnih mobilnih telefona kojima se upravlja centralno i koji su osigurani, uvođenje internih sastanaka za podizanje razine osviještenosti o kibernetikoj sigurnosti i provedba zaštite od distribuiranih napada uskraćivanjem usluga;
°
°	°
30.	u vezi s drugim primjedbama koje su priložene Odluci o razrješnici i horizontalne su naravi upućuje na svoju Rezoluciju od 11. travnja 2024.[footnoteRef:13] o uspješnosti, financijskom upravljanju i nadzoru agencija. [13:  	Usvojeni tekstovi, P9_TA(2024)0280.] 

